מוזיאון גוש קטיף בירושלים

מוזיאון גוש קטיף בירושלים הוא מוזיאון המוקדש להנצחת ההתיישבות היהודית בחבל עזה מאז תקופת החשמונאים ויישובי גוש קטיף. המוזיאון שוכן בשכונת נחלאות בירושלים סמוך לשוק מחנה יהודה.

==הקמת המוזיאון==
מוזיאון גוש קטיף הוקם באוגוסט 2008, במלאת 3 שנים לפינוי היישובים בגוש קטיף ובצפון השומרון, במסגרת תוכנית ההתנתקות. המוזיאון הוקם ביוזמתם של כמה ממפוני גוש קטיף, ונוהל על ידי עיתונאי יענק'לה קליין, שעמד בעבר בראש מחלקת החדשות של מקור ראשון. המוזיאון פועל בבניין ברחוב שערי צדק 5 בשכונת נחלאות בירושלים, סמוך לשוק מחנה יהודה, ומועסקים בו מדריכים, עובדי קבלה ואנשי תוכן מפוני גוש קטיף.

==מטרות המוזיאון==
מטרת המוזיאון, לפי מפעיליו, היא "לייצר תודעת זיכרון, שימור והצדעה למפעל ההתיישבות היהודית בחבל עזה, ולעמוד על משמרת התודעה הלאומית בזיכרון עקירת היישובים בגוש קטיף וצפון השומרון, במסגרת מה שכונה "תוכנית ההתנתקות"."
מקימי המוזיאון מעידים כי כוונתם היא ליצור "גוף תרבותי-תיעודי פלורליסטי א-פוליטי, ברוח יהודית וישראלית שורשית, כך שהמוזיאון ייתן במה רחבה ליצירה ועשייה מכל גוני החברה הישראלית, ישמש מוקד לשיח תרבותי ואומנותי, ויפעל להפצת מוצרי גוש קטיף ללא מטרות רווח."

==אגפי המוזיאון==
המוזיאון כולל כמה אגפים ופונקציות, חלקם קיימים וחלקם בתכנון, ובהם מרכז מורשת והנצחה, מכון מחקר, ספריית עיון, הפקה והוצאה לאור, מקום מפגש ושיח חברתי-לאומי, בית לנוער גוש קטיף, ארכיון וחנות מוצרים. מרכז המורשת וההנצחה כולל כמה אגפים, ובהם:
*מבוא באגף המבוא נפרש תיאור של ההיסטוריה היהודית בחבל עזה החל מכיבוש יהושע בן נון דרך גירוש יהודי עזה בתקופת השלטון הרומאי והקהילה היהודית בעזה בימי נפוליאון ועד לימינו.
*ההתיישבות מ-1967 הנצחה (בעיקר בתצלומים) של יישובי גוש קטיף ויתר היישובים בחבל עזה. בין המוצגים: המנורה שהייתה על גג בית הכנסת בנצרים.
*האגף הכתום - תיעוד המחאה נגד תוכנית ההתנתקות, בגוש קטיף ובתוך הקו הירוק ותערוכות מתחלפות.
*האגף השחור - תמונות מההתנתקות, שירים, ומסך פלזמה המציג קליפים מהרגעים האחרונים.
*העתיד - תיאור מצב הקהילות כיום, תוך שימת דגש על קשייהם הרבים של המפונים. בין המוצגים: ארגז ובו תכולת ביתה של משפחה בגוש קטיף, אחד מני רבים שעדיין שוכנים במחסני צה"ל.
*אולם הסרטים - הקרנת סרטים על גוש קטיף, המאבק ובתי הכנסת על גבי מסך ענק. מבחר סרטים נוסף עבור קבוצות.
*הספרייה - ספרייה ובה ספרים על ההתיישבות היהודית בעזה, ועל ההתנתקות.
*קומת התערוכות - תערוכות מתחלפות וספריית עיון

==פעילות המוזיאון==
לפי אתר המוזיאון, בשנה הראשונה לפעילות המוזיאון ביקרו בו למעלה מ-40,000 איש מכל רחבי הארץ והעולם. בין המבקרים היו כ-5,000 בקבוצות מאורגנות של תלמידים ומטיילים מהארץ. במהלך שמונה שנות פעילות המוזיאון ביקרו בו למעלה מ-300 אלף איש, ביניהם אישי ציבור וחברי פרלמנט מהארץ ומהעולם.

ביוני 2016 החליטה וועדת השמות בעיריית ירושלים לקרוא לצומת הרחובות אגריפס - שערי צדק המובילים למוזיאון "כיכר גוש קטיף".

ב-2 בפברואר 2017 חנכה עיריית ירושלים את "כיכר גוש קטיף" סמוך למוזיאון.

ב-2016, מוזיאון גוש קטיף פתח קומה נוספת במוזיאון בשל ביקוש גבוה. בנוסף, המוזיאון מפעיל פעילת נוער וחברה

==גלריית תמונות==
<gallery>
קובץ:מנורה.jpg|המנורה מגג בית הכנסת בנצרים
תמונה:כתם.JPG|האגף הכתום.
תמונה:חר 2.JPG | האגף השחור.
תמונה:DSC07026.JPG|סרט על פינוי עמונה.
תמונה:עתיד.JPG|מצב תושבי הגוש 3 שנים אחרי
קובץ:סיפריה.JPG|חלק מהספרייה
תמונה:היסטריה.JPG|ציר ההיסטוריה
קובץ:תכולת בית.JPG|ארגז עם תכולת בית שפונה בהתנתקות
</gallery>

==קישורים חיצוניים==

*[http://gushkatifmuseum.com/ האתר הרשמי של המוזיאון]
*[http://www.sos-israel.com/7138.html הצצה למוזיאון גוש קטיף] - חדשות ערוץ 2
*[https://web.archive.org/web/20080826063429/http://new.katif.net/news.php?table=city_news&page=3553 מוזיאון גוש קטיף] - אתר קטיף.נט
* [https://www.20il.co.il/תוכניות/חדשות-20/13-שנים-לגירוש-מוזיאון-גוש-קטיף-מנסה-לשמ/ מנסים לשמר את הזיכרון ערוץ 20]
* 
* 
* 

==הערות שוליים==

גוש קטיף (הנצחה)
קטגוריה:הנצחת גוש קטיף
קטגוריה:מוזיאונים לתולדות היהודים בארץ ישראל
קטגוריה:תוכנית ההתנתקות בתרבות